b'\n_START_ARTICLE_\nHans Baldung\n_START_SECTION_\nZgodnje \xc5\xbeivljenje\n_START_PARAGRAPH_\nHans Baldung se je leta 1484 rodil v svobodnem cesarskem mestu Schw\xc3\xa4bisch Gm\xc3\xbcnd v \xc5\xa0vabski v dana\xc5\xa1nji Nem\xc4\x8diji v dru\xc5\xbeini intelektualcev, akademikov in strokovnjakov. Njegov o\xc4\x8de je bil odvetnik, njegov stric je bil zdravnik in \xc5\xa1e veliko drugih njegovih dru\xc5\xbeinskih \xc4\x8dlanov je imelo visoko izobrazbo. Baldung je bil prvi mo\xc5\xa1ki v dru\xc5\xbeini, ki ni \xc5\xa1tudiral na univerzi, a eden prvih nem\xc5\xa1kih umetnikov iz akademske dru\xc5\xbeine. Okrog leta 1500 se je za\xc4\x8del izobra\xc5\xbeevati  pri umetnikih iz Strasbourga v Gornjem Porenju.\n_START_SECTION_\n\xc5\xa0tudent pri D\xc3\xbcrerju\n_START_PARAGRAPH_\nV za\xc4\x8detku leta 1503 je bil Baldung vajenec pri najbolj znanem nem\xc5\xa1kem umetniku Albrechtu D\xc3\xbcrerju. Tu je dobil vzdevek "Grien". To ime je povezano z njegovo ljubeznijo do zelene barve, saj je po navadi nosil zeleno obleko. Dobil ga je zato, da so ga lo\xc4\x8dili od drugih dveh vajencev Hansov, Hansa Sch\xc3\xa4ufeleina in Hansa Suessa von Kulmbacha. Pozneje je vzdevek vklju\xc4\x8dil v svoj monogram. Ugotovljeno pa je bilo tudi, da je vzdevek povezan z nem\xc5\xa1ko besedo grienhals, ki pomeni \xc4\x8darovnica. Hansa sta takoj prevzela D\xc3\xbcrerjev vpliv in slog. Postala sta dobra prijatelja. Iz D\xc3\xbcrerjevega dnevnika je razvidno, da ga je leta 1521 vzel s seboj, ko je odpotoval na Nizozemsko in je celo prodajal Baldungove odtise. Ob D\xc3\xbcrerjevi smrti je Baldung poslal koder svojih las, kar ka\xc5\xbee njuno tesno prijateljstvo. Proti koncu svojega pripravni\xc5\xa1tva je Grien nadziral izdelavo vitrajev, lesorezov in grafik in postal zelo naklonjen do njih._NEWLINE_Po obdobju v N\xc3\xbcrnbergu je od\xc5\xa1el v Halle in tam ustvarjal v stolnici.\n_START_SECTION_\nStrasbourg\n_START_PARAGRAPH_\nLeta 1509, ko je Baldung kon\xc4\x8dal vajeni\xc5\xa1tvo, se je preselil nazaj v Strasbourg in postal tamkaj\xc5\xa1nji dr\xc5\xbeavljan. Postal je slaven me\xc5\xa1\xc4\x8dan in je imel veliko naro\xc4\x8dil. Naslednje leto se je poro\xc4\x8dil z Margarethe Herlin, pridru\xc5\xbeil se je cehu "zur Steltz", odprl delavnico in za\xc4\x8del podpisovati svoja dela z monogramom HGB, ki ga je uporabljal do konca svoje kariere. Njegov slog je postal tudi veliko bolj maniristi\xc4\x8den.\n_START_SECTION_\n\xc4\x8carovni\xc5\xa1tvo in verske podobe\n_START_PARAGRAPH_\nBaldung se je v teh letih poleg s tradicionalnimi verskimi predmeti ukvarjal s posvetno temo bli\xc5\xbenje smrti ter prizori \xc4\x8daranja in \xc4\x8darovni\xc5\xa1tva. Bil je odgovoren za uvedbo nadnaravnih in eroti\xc4\x8dnih tem v nem\xc5\xa1ko umetnost. Pogosto je upodabljal \xc4\x8darovnice, tudi lokalne zanimivosti: strasbour\xc5\xa1ki humanisti so \xc5\xa1tudirali \xc4\x8darovni\xc5\xa1tvo in njihov \xc5\xa1kof je \xc4\x8darovnice preganjal. _NEWLINE_Njegove najzna\xc4\x8dilnej\xc5\xa1e slike so manj pomembne; vrsta zagonetnih, pogosto eroti\xc4\x8dnih alegorij in mitolo\xc5\xa1ka dela. \xc5\xa0tevilo njegovih religioznih del se je zmanj\xc5\xa1alo s protestantsko reformacijo in zavra\xc4\x8danjem malikovanja. Malo pred tem, pribli\xc5\xbeno ob istem \xc4\x8dasu, ko je naredil Adama in Evo, se je za\xc4\x8del zanimati za teme, povezane s smrtjo, nadnaravnim in \xc4\x8darovni\xc5\xa1tvom. \xc4\x8clove\xc5\xa1ka umrljivost za Baldunga ni bila ni\xc4\x8d nenavadnega. Njegova prevzetost nad \xc4\x8darovni\xc5\xa1tvom je trajala do konca kariere.\n_START_SECTION_\nSlike\n_START_PARAGRAPH_\nMedtem ko je D\xc3\xbcrer slikal svoje modele zelo podrobno, je Baldungov slog bolj osredoto\xc4\x8den na zna\xc4\x8daj osebnosti, abstraktno pojmovanje uma modela. _NEWLINE_Baldung je delal tudi v Freiburgu, kjer je naredil verjetno svojo najve\xc4\x8djo mojstrovino. To je oltarna slika na enajstih plo\xc5\xa1\xc4\x8dah za freibur\xc5\xa1ko stolnico, danes \xc5\xa1e vedno nedotaknjena, prikazuje pa prizore iz Marijinega \xc5\xbeivljenja, tudi oznanjenje, obiskovanje, rojstvo, beg v Egipt, kri\xc5\xbeanje, \xc5\xa1tiri svetnike in donatorje. Te upodobitve so njegovo najve\xc4\x8dje delo z zelo slavnimi podobami Marije. _NEWLINE_Zgodnje slike, ki so mu pripisane, so nekateri oltarni kosi z monogram H. B. in datumom 1496 v samostanski kapeli Lichtenthal blizu Baden-Badna. Zgodnje delo je tudi portret cesarja Maksimilijana I., naslikanega leta 1501 na list za knjigo skic, zdaj v Karlsruheju. Mu\xc4\x8deni\xc5\xa1tvo svetega Sebastijana in treh kraljev (1507, zdaj v Berlinu) je naslikal za tr\xc5\xa1ko cerkev v kraju Halle na Sa\xc5\xa1kem. [3]_NEWLINE_Baldungove grafike, \xc4\x8deprav v D\xc3\xbcrerjevem slogu, imajo posebne zna\xc4\x8dilnosti. Ka\xc5\xbeejo malo neposrednega italijanskega vpliva. Njegove slike so manj pomembne od njegovih grafik. Delal je predvsem lesoreze, \xc4\x8deprav je naredil \xc5\xa1est gravur, eno zelo fino. Pridru\xc5\xbeil se je modi lesorezov chiaroscuro (svetlo \xe2\x80\x93 temno), leta 1510 jih je toniral. Ve\xc4\x8dina njegovih sto lesorezov so naro\xc4\x8dila za knjige, kot je bilo obi\xc4\x8dajno v tistem \xc4\x8dasu; njegovih drugih lesorezov je manj kot 100, \xc4\x8deprav natan\xc4\x8dnega \xc5\xa1tevila ne poznamo._NEWLINE_Kot risar je nekonvencionalen zaradi svoje obravnave \xc4\x8dlove\xc5\xa1ke oblike, ki je pogosto pretirana in ekscentri\xc4\x8dna (od tod tudi njegovo povezovanje v umetnostnozgodovinski literaturi z evropskim manierizmom), medtem ko je njegov okrasni slog obilen, eklekti\xc4\x8den in podoben samozavestno "nem\xc5\xa1ki" vrsti sodobnih kiparjev in prav tako izrazit. \xc4\x8ceprav Baldunga pogosto imenujejo Correggio severa, so njegove kompozicije radovedna me\xc5\xa1anica o\xc4\x8ditnih in heterogenih barv, v kateri je \xc4\x8disto \xc4\x8drna v nasprotju z bledo rumeno, umazano sivo, ne\xc4\x8disto rde\xc4\x8do in \xc5\xbeare\xc4\x8de zeleno. Ko\xc5\xbea je samo glazura, pod katero so zna\xc4\x8dilnosti ozna\xc4\x8dene s \xc4\x8drtami._NEWLINE_Njegova dela so znana po njegovem odstopanju od renesan\xc4\x8dne mirnosti njegovega vzornika D\xc3\xbcrerja, po divji in fantasti\xc4\x8dni mo\xc4\x8di, ki jo ka\xc5\xbeejo nekatere od njih in po izstopajo\xc4\x8dih temah. V slikarstvu njegova slika Eva, ka\xc4\x8da in smrt (Narodna galerija v Kanadi) ka\xc5\xbee surovo mo\xc4\x8d. Posebna sila se ka\xc5\xbee na plo\xc5\xa1\xc4\x8di iz leta 1517 \xe2\x80\x93 Deklica in smrt (Basel), na sliki Vreme \xc4\x8darovnic (Frankfurt), na veli\xc4\x8dastnih plo\xc5\xa1\xc4\x8dah Adam in Eva (Madrid) in na njegovih veliko mo\xc4\x8dnej\xc5\xa1ih portretih. Baldungova najvztrajnej\xc5\xa1a prizadevanja so vidna na oltarni sliki v Freiburgu,  Kronanje Marije in dvanajst apostolov, Oznanjenje, Obiskanje, Rojstvo in Beg v Egipt in Kri\xc5\xbeanje s portreti donatorjev, na katerih se \xc4\x8duti ta mo\xc4\x8d, ki je morda vplivala, da jo je Martin Schongauer zapustil \xc5\xa1vabski \xc5\xa1oli._NEWLINE_Kot portretist je bil zelo znan. Naslikal je Karla V.,  Maksimilijana I.  Njegov doprsni kip grofa Filipa v galeriji v M\xc3\xbcnchnu dokazuje, da je bil povezan z vladajo\xc4\x8do dru\xc5\xbeino Baden \xc5\xbee leta 1514. Pozneje so mu pozirali mejni grof Kri\xc5\xa1tof Badenski, \xc5\xbeena Otilija in vsi njegovi otroci. Slika je \xc5\xa1e vedno v galeriji v Karlsruheju. Kot D\xc3\xbcrer in Cranach je tudi Baldung podprl protestantsko reformacijo. Leta 1518 je bil na sre\xc4\x8danju v parlamentu v Augsburgu. Eden njegovih lesorezov predstavlja Lutra v la\xc5\xbeni svetni\xc5\xa1ki podobi, ki ga varuje (ali navdihuje) sveti Duh, ki lebdi nad njim v obliki goloba.'